Napirend előtt:….szám

**E L Ő T E R J E S Z T É S**

**A Képviselő-testület 2023. január 26-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jegyzői igazgató**

Egyeztetve: …………………………………….

 **dr. Varga Előd Bendegúz**

**alpolgármester**

Látta: ……………………………………..

 **dr. Szalai Tibor**

 **jegyző**

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat
391/2020.(XII.17.) képviselő-testületi határozata,**

amely határozat a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI. 13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a szükséges társadalmi egyeztetések lefolytatása mellett, a Helyi Esélyegyenlőségi Programban szereplő érintetteket bevonva legkésőbb 2021. június 30-áig ismét áttekinti és a Képviselő-testület elé terjeszti Budapest Főváros II. Kerületi Önkormányzat Helyi Esélyegyenlőségi Programját.

Felelős: Polgármester

Határidő: 2021. június 30.

**A 391. számú határozat végrehajtását végzi:** Ellátási Osztály vezetője

**Végrehajtás:** A Képviselő testület a 277/2021.(IX.30.) határozatával a 391/2020.(XII.17.) határozat végrehajtási határidejét 2022. június 30-ára, majd 297/2022.(IX.29.) határozatával 2022. december 31-re módosította.

2021. november 9. napján megtartása került a Szociálpolitikai Kerekasztallal közösen a HEP fórum, melyen az érintett társadalmi csoportok egyeztetésbe történő bevonása miatt munkacsoportok létrehozásáról döntöttek a résztvevők. A munkacsoportok a 2021. év végén továbbra is fennálló járványhelyzet miatt a 2022. év tavaszán tudtak csak megalakulni és elkezdeni a közös munkát.

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §-a rendelkezik a helyi esélyegyenlőségi programokról:

„(4) A helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását **kétévente át kell tekinteni**, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.”

A Képviselő-testület a 290/2018. (XII.18.) határozatával elfogadta a Budapest Főváros II. Kerületi Önkormányzat Helyi Esélyegyenlőségi Programját (HEP), melyben a 2018. december – 2023. december közötti időszak vonatkozásában került sor célkitűzések és intézkedések megfogalmazására. Az első kétéves áttekintés 2020. decemberben megtörtént, a következő kétéves áttekintés határideje 2022. december 31., mely szintén megtörtént, a Képviselő-testület 408/2022.(XII.15.) határozatában döntött erről.

 **Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
220/2021.(VI.24.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat hozzájárul a **Budapest II. kerület belterület,** 15147/1 hrsz-ú, természetben **Józsefhegyi u. 11. fsz. 2.** szám alatti 3 szobás + félszobás, komfortos, 96 m2 alapterületű lakás tekintetében **Gyárfás Zsuzsanna, mint bérlő és** a BUDÉP Budai Épületfenntartó Kft., mint bérbeadó között 2007. április 25 napján **létrejött**, határozatlan időre szóló **bérleti szerződés közös megegyezéssel, pénzbeli térítés ellenében történő** **megszüntetéséhez.**

A lakásbérleti szerződés közös megegyezéssel történő megszüntetése esetén a Budapest Főváros II. Kerületi Önkormányzat **90.000.000,- Ft, pénzbeli térítést állapít meg Gyárfás Zsuzsanna** bérlő részére.

A pénzbeli térítés összegéből a bérbeadó levonja a lakást terhelő közüzemi díjtartozásokat, a bérleti díjhátralékot és azok törvényes mértékű késedelmi kamatát.

A bérbeadó a bérlő részére járó pénzbeli térítés összegének 50%-át, 45.000.000,- Ft-ot, a bérleti szerződés közös megegyezéssel történő megszüntetéséről szóló megállapodás aláírását követő 8 napon belül fizeti meg a bérlő részére, a pénzbeli térítés fennmaradó 50%-ának kifizetésére a lakásnak a bérlő által történő kiürítése és a bérbeadó részére történő birtokba adása után 8 napon belül kerül sor.

A pénzbeli térítés összege a Budapest Főváros II. Kerületi Önkormányzat 2021. évi költségvetéséről szóló 9/2021.(II.23.) önkormányzati rendelet 16. számú táblájában rendelkezésre álló összeg terhére fizethető ki.

A megállapodásban ki kell kötni a bérlő azon nyilatkozatát, hogy az Önkormányzattal szemben elhelyezési igényt nem támaszt.

A Képviselő-testület továbbá úgy dönt, amennyiben **Gyárfás Zsuzsanna** bérlő a bérleti szerződés közös megegyezéssel történő megszüntetésére vonatkozó megállapodást jelen határozatról történő értesítés kézhezvételétől számított 30 napon belül nem írja alá, úgy a határozat hatályát veszti, és abból sem jogok, sem kötelezettségek nem keletkeznek.

**Felelős:** Polgármester

**Határidő:** 2022. december 31.

(21 képviselő van jelen, 13 igen, 0 nem, 8 tartózkodás)

**A határozat végrehajtását végzi**: Gazdasági Igazgató

**Végrehajtás**: A Vagyonhasznosítási és Ingatlan-nyilvántartási Osztály a Képviselő-testület 220/2021.(VI.24.) határozatról Gyárfás Zsuzsannát a 2021. július 16. napján kelt V/61-34/2021 számú levéllel kiértesítette. Az értesítő levelet Gyárfás Zsuzsanna 2021. július 22. napján átvette.

A Budapest II. kerület Józsefhegyi u. 11. fsz. 2. szám alatti lakásbérleményre fennálló bérleti szerződés megszüntetésre vonatkozó **megállapodást** Gyárfás Zsuzsanna a 220/2021.(VI.24.) számú képviselő-testületi határozatban foglalt határidőn belül, **2021. augusztus 6.** napján megkötötte az Önkormányzattal. A megállapodás 8. pontja alapján az Önkormányzat a Vagyonhasznosítási és Ingatlan-nyilvántartási Osztály 2021. augusztus 10. napján kelt V/61-41/2021 számú felkérésére a **pénzbeli térítés 50%-át,** azaz **45.000.000,- Ft-ot** 2021. augusztus 11. napján átutalta Gyárfás Zsuzsanna részére.

A megállapodás 9. pontjában foglaltaknak megfelelően Gyárfás Zsuzsanna **2021. november 2.** napján birtokba adta a bérleményét képező, Budapest II. kerület Józsefhegyi u. 11. fsz. 2. szám alatti lakást az Önkormányzat részére. Az ingatlan birtokba vételéről az Önkormányzat nevében és megbízásából eljáró II. Kerületi Városfejlesztő Zrt. 2021. november 2. napján jegyzőkönyvet vett fel.

Tekintettel arra, hogy Gyárfás Zsuzsanna a lakást birtokba adta, a bérlő lakásbérleti szerződése a megállapodás 2. pontja értelmében 2021. november 4. napján megszűnt.

Gyárfás Zsuzsanna 2021. november 8. napján – a Vagyonhasznosítási és Ingatlan-nyilvántartási Osztály által felvett V/61-64/2021 ikt.számú jegyzőkönyv felvétele mellett a szükséges iratok átadásával – maradéktalanul eleget tett a megállapodásban foglalt kötelezettségének.

A Vagyonhasznosítási és Ingatlan-nyilvántartási Osztály 2021. november 10. napján átutalta Gyárfás Zsuzsanna részére a megállapodás alapján járó 90.000.000,- Ft pénzbeli térítés **fennmaradt 50%-át**, azaz **45.000.000,- Ft-ot**.

A megállapodás jogszerűen teljesült, a bérleti szerződés a megállapodásban foglaltak szerint megszüntetésre került, mindezekre tekintettel a perben érvényesített jogvita lezárult. A határozat végrehajtása további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
298/2021.(IX.30.) képviselő-testületi határozata**

A Képviselő-testület úgy dönt, hogy a 2021. évi részvételi költségvetés keretében jóváhagyott feladatok megvalósításáról a polgármester a 2021. évi zárszámadási rendelettervezet előterjesztésében adjon tájékoztatást a Képviselő-testület részére.

**Felelős:**  polgármester

**Határidő:** 2022. május 31.

(17 képviselő van jelen, 17 igen, egyhangú)

**A határozat végrehajtását végzi**: Alpolgármesteri referens

**Végrehajtás:** A 2021. évi közösségi költségvetés előirányzat felhasználásáról a Budapest Főváros II. Kerületi Önkormányzat 2021. évi költségvetési beszámoló (zárszámadás) előterjesztése keretében a Képviselő-testület részére a tájékoztatás megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
308/2021.(IX.30.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat kizárólagos tulajdonát képező Budapest II. kerület, belterület 13177/0/A/23 hrsz-ú, 1024 Budapest, Fény u. 8. „felülvizsgálat alatt” címen nyilvántartott, 409 m2 alapterületű, „egyéb helyiség” megnevezésű, üresen álló padlás-ingatlant, a társasházi közös tulajdonból hozzá tartozó 409/2019 eszmei tulajdoni hányaddal együtt, értékbecslő által megállapított forgalmi érték alapján, 76.000.000,- Ft induló áron, első körben a Budapest II. kerület, belterület 13177 hrsz-ú ingatlanon fekvő, Fény utca 8. sz. alatti Társasház tulajdonostársai között meghirdetett zártkörű versenytárgyaláson értékesíti.

A Képviselő-testület úgy dönt, hogy amennyiben a Budapest II. kerület, belterület 13177 hrsz-ú, Fény utca 8. sz. alatti Társasház tulajdonostársai között meghirdetett zártkörű versenytárgyalás eredménytelenül zárul, akkor Budapest Főváros II. Kerületi Önkormányzat a kizárólagos tulajdonát képező Budapest II. kerület, belterület 13177/0/A/23 hrsz-ú, 1024 Budapest, Fény u. 8. „felülvizsgálat alatt” címen nyilvántartott, 409 m2 alapterületű, „egyéb helyiség” megnevezésű padlás-ingatlant, a társasházi közös tulajdonból hozzá tartozó 409/2019 eszmei tulajdoni hányaddal együtt, értékbecslő által megállapított forgalmi érték alapján, nyilvános versenytárgyaláson értékesíti, a versenytárgyalás induló árát 76.000.000,- Ft összegben, a pályázati alapdíjat a bruttó induló ár 10%-ában határozza meg.

Budapest Főváros II. Kerületi Önkormányzat Képviselő-testülete felhatalmazza a Polgármestert az ingatlan adásvételi szerződés és a kapcsolódó dokumentumok aláírására.

 **Felelős:** Polgármester

**Határidő:** 2022. március 31.

(20 képviselő van jelen, 19 igen, 0 nem, 1 tartózkodás)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás**: Vagyonhasznosítási és Ingatlan-nyilvántartási Osztály a 2022. év folyamán többször kiírta a Budapest II. kerület, belterület 13177/0/A/23 hrsz-ú, 1024 Budapest, Fény u. 8. „felülvizsgálat alatt” címen nyilvántartott, 409 m2 alapterületű, „egyéb helyiség” megnevezésű padlás-ingatlanra vonatkozó nyilvános pályázatot. A 2022. október 25. napján megtartott nyilvános versenytárgyaláson csak dr. Phillips Krisztina tett ajánlatot az induló áron, ezért Budapest Főváros II. Kerületi Önkormányzat 308/2021. (IX.30.) képviselő-testületi határozata alapján, 76.000.000,- Ft vételáron, 2022. december 08. napján az Önkormányzat, mint eladó és dr. Phillips Krisztina, mint vevő között az ingatlan adásvételi szerződés aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
431/2021.(XI.30.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a 27/2021. (I. 29.) Korm. rendelettel kihirdetett veszélyhelyzet megszűnését követő 91. naptól **2026. szeptember 30.** napjáig tartó határozott időre **bérbe adja Rácz Adél** részére a Budapest II. kerület 14799/0/A/37 helyrajzi szám alatt nyilvántartott, Budapest II. kerület **Lajos u. 18-20. II. 15.** szám alatti 1 szobás, 34 m2 alapterületű **lakást.**

A bérlő a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles. A lakásbérleti szerződés megkötése esetén Rácz Adél az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni.

A lakásbérleti szerződés megkötésének feltétele, hogy Rácz Adél benyújtsa a bérleti szerződés időtartamára kötött lakás előtakarékossági szerződést.

A Képviselő-testület továbbá úgy dönt, amennyiben Rácz Adél a 27/2021. (I. 29.) Korm. rendelettel kihirdetett veszélyhelyzet megszűnését követő 90. nap elteltét követő 30 napon belül a lakásbérleti szerződést nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Rácz Adéllal, valamint a lakásban vele együtt élő személyekkel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2022. december 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A Vagyonhasznosítási és Ingatlan-nyilvántartási Osztály a 2021. december 8. napján kelt levélben tájékoztatta Rácz Adélt a képviselő-testületi döntés tartalmáról, amelyet az ügyfél 2021. december 15. napján vett át.

A veszélyhelyzet ideje alatt az állami és az önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (1) bekezdése úgy rendelkezett, hogy a veszélyhelyzet kihirdetéséről szóló 478/2020. (XI. 3.) Korm. rendelet szerinti veszélyhelyzet ideje alatt lejáró, az állam, vagy a helyi önkormányzat tulajdonában lévő lakásra kötött lakásbérleti szerződés, valamint az állami vagy önkormányzati tulajdonú helyiségekre vonatkozó bérleti szerződés új pályázat kiírása nélkül a bérlő egyoldalú, a veszélyhelyzet ideje alatt – de legkésőbb a szerződés lejártának utolsó napján – megtett írásbeli nyilatkozata alapján a veszélyhelyzet megszűnéséig meghosszabbodik.

A veszélyhelyzettel összefüggő átmeneti szabályokról szóló 2021. évi XCIX. törvény 152. §-a módosította a veszélyhelyzet ideje alatt lejáró, az állam vagy helyi önkormányzat tulajdonában lévő lakásra kötött lakásbérleti szerződésekkel kapcsolatban korábban a 609/2020. (XII. 18.) Korm. rendeletben meghatározott szabályokat. A törvény 152. § (1) bekezdése úgy rendelkezik, hogy az állami vagy önkormányzati tulajdonú helyiségre vonatkozó bérleti szerződés új pályázat kiírása nélkül a bérlő egyoldalú, a veszélyhelyzet ideje alatt - de legkésőbb a szerződés lejártának utolsó napján - megtett írásbeli nyilatkozata alapján 2022. december 31. napjáig meghosszabbodik. Rácz Adélt tájékoztattuk a lakásbérleti szerződés megszűnéséről, az új bérleti szerződés megkötésére várhatóan 2023. január hónap folyamán kerül sor.

**Kérjük a határozat végrehajtására vonatkozó határidő meghosszabbítását 2023. március 31. napjáig.**

**Budapest Főváros II. ker. Önkormányzat
18/2022.(I.27.) képviselő-testületi határozata**

A Képviselő-testület felkéri a Polgármestert, hogy a Szent Magdolna Magánkórház Korlátolt Felelősségű Társaság (székhelye: 1123 Budapest, Alkotás utca 53.) mindösszesen 10 000 000,- Ft értékű egészségügyi szolgáltatásának igénybevételére – az Egészségügyi Szolgálat főigazgatójának bevonásával – az együttműködés részleteit dolgozza ki és felhatalmazza a szükséges megállapodás aláírására.

**Felelős:** Polgármester

**Határidő:** 2022. április 15.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** Az Egészségügyi Szolgálat főigazgatója felvette a kapcsolatot a Szent Magdolna Magánkórház illetékeseivel az együttműködés részleteinek kidolgozására, azonban a Megállapodás aláírására még nem került sor, **így kérjük a határidő 2023. június 30. napjáig történő meghosszabbítását**.

**Budapest Főváros II. ker. Önkormányzat
83/2022.(II.24.) képviselő-testületi határozata**

1. Budapest Főváros II. Kerületi Önkormányzatának Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában (és a Magyar Nemzeti Vagyonkezelő Zrt. vagyonkezelésében) lévő 1028 Budapest, Várhegy utca 22. címen nyilvántartott, Budapest II. kerület, belterület 53793 helyrajzi számon felvett, „Kivett közterület” megnevezésű, 879 m2 területű ingatlan 1/1 tulajdoni hányadának ingyenes önkormányzati tulajdonba adását.
2. A Budapest II. kerület, belterület 53793 helyrajzi számon felvett ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2. pontjában meghatározott településüzemeltetés (helyi közutak és tartozékainak kialakítása és fenntartása) feladatának ellátása érdekében kívánja tulajdonba venni és a helyi közúti közlekedés, parkolás, illetve gyalogosforgalom, valamint közút alatti közművezetékek kiépítésének céljára kívánja felhasználni.
3. Budapest Főváros II. Kerületi Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
4. Az igényelt Budapest II. kerület, belterület 53793 helyrajzi számon felvett ingatlan nem áll (örökségvédelmi / természetvédelmi / helyi / Natura 2000) védettség alatt.
5. A Képviselő-testület felhatalmazza a polgármestert, hogy a Budapest II. kerület, belterület 53793 helyrajzi számon felvett ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy a Budapest II. kerület, belterület 53793 helyrajzi számon felvett ingatlan ingyenes önkormányzati tulajdonba adására vonatkozó megállapodást aláírja.

**Felelős:** Polgármester

**Határidő:** 2022. december 1.

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** 2022. március 9. napján kelt levélben megküldött minden iratot az MNV Zrt. részére, amely 2022. július 26. napján érkezett e-mail-ben közölte, hogy mire hozzákezdtek az Önkormányzat kérelmének feldolgozásához, addigra lejárt az Önkormányzat által benyújtott ingatlan értékbecslés érvényessége. Az Önkormányzatnak ezért aktualizáltatnia kellett az értékbecslést, amit 2022. augusztus 31. napján kelt levélben küldtünk meg az MNV Zrt. részére, amely még nem bírálta el az Önkormányzat kérelmét, **így kérjük a határidő 2023. július 31. napjáig történő meghosszabbítását**.

**Budapest Főváros II. ker. Önkormányzat
174/2022.(V.31.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat csatlakozik a környezeti fenntarthatóságot, a környezet védelmét elősegítő „Passzold vissza, Tesó!" mobiltelefon visszagyűjtő kampányhoz. A Képviselő – testület gyűjtési pontnak kijelöli a 1023 Budapest, Margit körút 7. szám alatti épületben lévő Központi Ügyfélszolgálati irodát. A kampányhoz csatlakozó Fény Utcai Piac Kft. és a II. Kerületi Kulturális Közhasznú Nonprofit Kft., akik saját hatáskörben jelölik ki a gyűjtési pontokat.

A Képviselő-testület felkéri a polgármestert, hogy a kampány során az önkormányzat kommunikációs felületein adjon hírt a kampányban való részvételéről, s hívja fel a munkatársak és a kerület lakossága figyelmét az akcióhoz kapcsolódás lehetőségére.

A Képviselő-testület felkéri a polgármestert, hogy a továbbiakban a kampányhoz kapcsolódó önkormányzati intézmények esetében gondoskodjon a gyűjtődobozok kihelyezéséről és kommunikációs felületein adjon hírt az adott intézmény csatlakozásáról is.

**Felelős**: Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Polgármesteri Titkárság vezetője

**Végrehajtás:** A Képviselő-testület döntését követően hivatalosan is megtörtént a kapcsolatfelvétel a Jane Goodall Egyesülettel. A határozatnak megfelelően mind a Fény utcai Piac, mind a Marczibányi téri Művelődési Központ, valamint a Budapest II. kerület Polgármesteri Hivatal gyűjtőhelyként való beregisztrálása megtörtént. Újabb kerületi intézmények – eddig – nem csatlakoztak az akcióhoz, amennyibe ez megtörténik, a regisztrációjukról intézkedünk. A mobiltelefon visszagyűjtő kampány folyamatosan zajlik**.**

**Budapest Főváros II. ker. Önkormányzat
242/2022.(VI.28.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendeletet, valamint a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendeletet Budapest Főváros Kormányhivatala 2022. május 23. napján küldött szakmai segítségnyújtására tekintettel felülvizsgálja és a felülvizsgálat eredménye szerint 2022. év második félévében ismételten tárgyalja.

**Felelős:** polgármester

**Határidő:** 2022. december 31.

(19 képviselő van jelen, 19 igen, egyhangú)

**A határozat végrehajtását végzi**: Jogi Osztály vezetője

**Végrehajtás:** Budapest Főváros II. Kerületi Önkormányzat Képviselő-testülete az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendeletet (továbbiakban: SzMSz) és Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendeletet Budapest Főváros Kormányhivatala 2022. május 23. napján küldött szakmai segítségnyújtására tekintettel a 2022. október havi rendes ülésén felülvizsgálta. A felülvizsgálat eredményeként a Képviselő-testület megalkotta az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet módosításáról szóló 29/2022. (X.28.) önkormányzati rendeletét. Az elfogadásra került módosítás a Kormányhivatal észrevételének megfelelően beépítette a bizottságok feladat- és hatáskörére vonatkozó előírásokat és szabályozást az SzMSz-be, valamint a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendelet hatályon kívül helyezése megtörtént, ezáltal a Képviselő-testületi határozat végrehajtása határidőn belül megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
244/2022.(VI.28.) képviselő-testületi határozata**

A Képviselő-testület úgy dönt, hogy kezdeményezi a Gábor Áron utca, valamint a Pusztaszeri úttól északra eső, felmért területek egy részén *(határoló területek: Gábor Áron köz – Törökvész lejtő  – Majális utca – Törökvész út – Ferenchegyi út – Őzgida utca (beleértve a Baba utca, Ali utca, Búzavirág utca és az Őzgida utca zsákutca szakaszait) – Muraközi utca  – Vend utca (beleértve a Gomba utcát is) – Ferenchegyi út (belértve a Ferenchegyi út Vend utcából nyíló zsákutca szakaszát is) - Zsindely utca  (beleértve a Ferenchegyi lépcsőt is) – Barlang utca – Felső Zöldmáli út (beleértve a 15296/5 hrsz-ú névtelen utcát is) – Pusztaszeri út – Gábor Áron utca által határolt terület beleértve a határoló utakat és tereket, kivéve a Pusztaszeri út és a Gábor Áron utca*) kizárólagos használatú lakossági övezet kialakítását.

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2022. december 31.

(19 képviselő van jelen, 19 igen, egyhangú)

**A határozat végrehajtását végzi:** Parkolási Osztály

**Végrehajtás:** 2023. január 1-jével a várakozási övezet bővítés kapcsán a várakozási övezet a Lotz Károly utca – Pusztaszeri út – Gábor Áron utca határoló útvonallal zárult. Korábbi tervek szerint ez 2022. szeptemberétől történt volna, azonban a Fővárosi Közgyűlés az övezet bővítésre irányuló felterjesztést csak október végén tárgyalta és fogadta el. A határozat arra irányul, hogy az új övezet határon fellépő parkolási nehézségeket kezeljük, adott esetben akár a lakosok részére kijelölt kizárólagos használatú várakozó helyekkel.

Mivel azonban maga az övezet bővítés ennyit csúszott még várnunk kell azzal, hogy milyen hatással lesz az új övezet határon. Így bár lejárt a határozat 2022. december végével, de a kizárólagos várakozó helyek vagy más, a parkolást könnyítő megoldás kialakítására csak azután kerülhet sor, ha már látjuk, hogy valóban szükséges. Mivel 2023. január 1-jével indult az új fizetős terület, ezért 3-6 hónapot célszerű várnunk ahhoz, hogy látható legyen, hogy igényel e beavatkozást az övezet határtól északra eső terület.

**Kérjük a határozat végrehajtására adott határidő meghosszabbítását 2023. július 31-ig.**

**Budapest Főváros II. ker. Önkormányzat
280/2022.(VIII.30.) képviselő-testületi határozata**

A Képviselő-testület úgy dönt, hogy a 2022. évi költségvetés elfogadásakor még nem ismert, azóta kialakult, emelkedő inflációs hatások kompenzálásaként az önkormányzat 2022. évi költségvetéséről szóló 2/2022. (II.25.) önkormányzati rendelet 16. sz. tábla II./a/2. *„Működési tartalék”* jogcímen előirányzatából összesen 299 488 000 Ft kiegészítő forrást biztosít az általa fenntartott intézmények dologi kiadásihoz, intézményi kötelező feladatok ellátására az alábbiak szerint:

* iskolai közétkeztetés és kapcsolódó dologi kiadások: 233 983 333 Ft
* óvodai étkeztetés és dologi kiadások   64 466 667 Ft
* gondozási központok étkeztetés és dologi kiadások     1 038 000 Ft

**Felelős:** polgármester

**Határidő:** előirányzat módosításra 15 nap,

 rendelet módosításra legkésőbb 2022. december 31.

(19 képviselő van jelen, 19 igen, egyhangú)

**A határozat végrehajtását végzi:** Intézményirányítási Osztály

**Végrehajtás:** A határozatnak megfelelően az előirányzat módosítások szeptember 15-ig megtörténtek, a költségvetés felülvizsgálatakor a határozatban meghatározott összegek átvezetésre kerültek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
282/2022.(VIII.30.) képviselő-testületi határozata**

A Képviselő-testület úgy dönt, hogy a Széna tér rekonstrukciójának befejezéséhez szükséges **52 324 000 Ft** fedezetét a Budapest Főváros II. Kerületi Önkormányzat 2022. évi költségvetéséről szóló 2/2022. (II.25.) önkormányzati rendelet alábbi előirányzatainak terhére

|  |  |  |
| --- | --- | --- |
| 2/2022. (II.25) önk. rendeleti tábla, sor | jogcím | előirányzat Ft |
| 15. sz. tábla I.A.1. o) | Kutyafuttatók fejlesztése |   5 334 000 |
| 15. sz. tábla I.B.4. a) | Közvilágítás fejlesztése | 12 700 000 |
| 15. sz. tábla I.B.5. a) | Települési vízellátás | 19 050 000 |
| 15. sz. tábla I.B.6. a) | Szennyvízcsatorna gerincvezeték kiépítése | 15 240 000 |

átcsoportosítással biztosítja a rendelet a 15. I.A.1. t) *„Széna tér rekonstrukció”* jogcímre.

**Felelős:** Polgármester

**Határidő:** előirányzat átcsoportosításra 5 nap,

 rendelet módosításra legkésőbb 2022. december 31.

(20 képviselő van jelen, 11 igen, 0 nem, 9 tartózkodás)

**A határozat végrehajtását végzi:** Műszaki Osztály vezetője

**Végrehajtás:** Az előirányzat módosítása 2022. augusztus 31-én megtörtént.

A rendelet módosításáról a képviselő testület 2022. november 17-i rendkívüli ülésén döntött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
302/2022.(IX.29.) képviselő-testületi határozata**

A Képviselő-testület úgy dönt, hogy a kerületi nyugdíjasok részére Szt. Lukács Gyógyfürdő és Uszoda kedvezményes igénybevételéről szóló, a Budapesti Gyógyfürdői és Hévizei Zártkörűen Működő Részvénytársasággal kötött keret megállapodás 2022. december 31-ig történő teljesítéséhez 3 628 800 Ft előirányzatot átcsoportosít a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet 16. sz. tábla I/6. *“Feladattal nem terhelt tartalék”* jogcím előirányzatából a rendelet 4. sz. tábla B/7 sor *„Önk-i egyéb önként vállalt feladatok”* 6. oszlop dologi kiadásokra.

**Felelős:** polgármester

**Határidő:** előirányzat módosításra 5 nap,

rendelet módosításra legkésőbb 2022. december 31.

(18 képviselő van jelen, 18 igen, egyhangú)

**A 302. számú határozat végrehajtását végzi**: Alpolgármesteri bizottsági referens

**Végrehajtás:** A szerződés keretemelése 2022. szeptember 30-án, az előirányzat átcsoportosítás 09-54 /2022. számon megtörtént, a 2022. évi költségvetési rendelet a 32/2022. (XI.18.) módosításával átvezetésre került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
304/2022.(IX.29.) képviselő-testületi határozata**

A Képviselő-testület felhatalmazza a Polgármestert a Budapest II. kerület Széll Kálmán tér, Dékán utca - Szilágyi E. fasor közötti szakaszán működő vendéglátóhelyek üzemeltetői által tett hozzájárulások elfogadásához szükséges megállapodások előkészítésére és aláírására.

 **Felelős:** Polgármester

 **Határidő:** 90 nap

(18 képviselő van jelen, 18 igen, egyhangú)

**A határozat végrehajtását végzi**: Polgármesteri koordinátor

**Végrehajtás:** A megállapodást előkészítettük, a 4 vendéglátóhely üzemeltetőinek kiküldtük. Még nem érkezett vissza.

**Kérjük a határozat végrehajtására szóló határidő meghosszabbítását 2023. február 28-áig.**

**Budapest Főváros II. ker. Önkormányzat
307/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet *16. tábla II./a/2 Működési tartalék* előirányzat terhére 5.000.000.- Ft-ot átcsoportosít *a rendelet 8. tábla 7. sor* Pitypang Utcai Óvoda *3. oszlop* gáz- és távhő díjára.

**Felelős:** Polgármester

**Határidő:** előirányzat módosításra 15 nap,

rendelet módosításra legkésőbb 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Költségvetési és Számviteli Osztály vezetője

**Végrehajtás:** A határozat a Működési tartalékból a Pitypang utcai Óvoda részére 5 000 000 Ft többlet fedezetről rendelkezik. Az előirányzat átcsoportosításra 2022. szeptember hónapban sor került, az EIM-09-48/2022. számú dokumentum alapján. Így ez a 2022. évi rendeleti táblában már az elrendelteknek megfelelően szerepel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
309/2022.(IX.29.) képviselő-testületi határozata**

Budapest Főváros II. Kerületi Önkormányzat Képviselő-testülete a **Törökvészi út és Csatárka utca találkozásánál elhelyezkedő, a Budapest II. kerület, belterület 15788/2 helyrajzi számú telket magába foglaló intézményi terület felhasználási egységre** vonatkozó KÉSZ-módosítással kapcsolatban hozott 176/2022.(V.31.) számú határozatával összhangban, a (KÉSZ-módosítás) megalapozó vizsgálatának és az alátámasztó javaslatának tartalmát a határozati javaslat mellékletét képező „Feljegyzés"szerint elfogadja.

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A vonatkozó kormányrendeletben rögzített rendelkezéseknek eleget téve a fenti KT-határozatnak megfelelő KÉSZ-módosítási dokumentáció tervezési szerződés szerinti (belső) főépítészi konzultációja megtörtént. A KÉSZ- módosítás hatályba lépése azonban még hosszabb időt vesz igénybe, ezért kérjük a **határozat végrehajtására vonatkozó határidő 2023. december 31. napjáig történő meghosszabbítását.**

**Budapest Főváros II. ker. Önkormányzat
310/2022.(IX.29.) képviselő-testületi határozata**

Budapest Főváros II. Kerületi Önkormányzat Képviselő-testülete a **11663/35 és 11663/40 hrsz-ú telkeket érintő, Szalonka út – Madár utca – Páfrányliget utca – Páfrány utca által határolt területre vonatkozó** KÉSZ-módosítással kapcsolatban hozott 403/2020.(XII.21.) és 74/2022.(II.24.) számú határozataival összhangban, a (KÉSZ-módosítás) megalapozó vizsgálatának és az alátámasztó javaslatának tartalmát a határozati javaslat mellékletét képező „Feljegyzés" szerint elfogadja.

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A vonatkozó kormányrendeletben rögzített rendelkezéseknek eleget téve a fenti KT-határozatnak megfelelő KÉSZ-módosítási dokumentáció tervezési szerződés szerinti előállítása folyamatban van; a dokumentáció tartalmának véglegesítését érintő természetvédelmi kérdés tisztázása 2023. januári egyeztetésen megtörtént. A KÉSZ- módosítás hatályba lépése azonban még hosszabb időt vesz igénybe, ezért kérjük **a határozat végrehajtására vonatkozó határidő 2023. december 31. napjáig történő meghosszabbítását.**

**Budapest Főváros II. ker. Önkormányzat
314/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet 18. sz. táblában új soron „*Burkolatok javítása, kátyúzási munkák 2023*” jogcímen nettó 50 000 EFt + áfa összeg rögzítésre kerüljön.

**Felelős:** . polgármester

**Határidő**: előirányzat módosításra 15 nap,

 rendelet módosításra legkésőbb 2022. december 31.

(18 képviselő van jelen, 18 igen, egyhangú)

**Budapest Főváros II. ker. Önkormányzat
315/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet 18. sz. táblában új soron „*Parkfenntartási munkák 2023*” jogcímen nettó 200 000 EFt + áfa összeg rögzítésre kerüljön.

**Felelős:** polgármester

**Határidő**: előirányzat módosításra 15 nap,

 rendelet módosításra legkésőbb 2022. december 31.

(18 képviselő van jelen, 18 igen, egyhangú)

**A 314-315. számú határozatok végrehajtását végzi**: Beruházási Igazgató

**Végrehajtás:** A rendelet módosításáról a képviselő testület 2022. november 17-i rendkívüli ülésén döntött.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat
316/2022.(IX.29.) képviselő-testületi határozata**

A Képviselő-testület úgy dönt, hogy az EBP keretében megvalósuló, a 2021. november 23-án kötött IV/97/2022/EBPFO Támogatási Szerződés alapján „Egészségügyi eszközök beszerzése (EBP)” tárgyban megvalósuló 1 db digitális mennyezeti sínes felvételi röntgen beszerzéséhez az önkormányzat 2022. évi költségvetésről szóló 2/2022. (II.25.) önkormányzati rendelet a 16. sz. tábla II/b/12. sor „Csatárka-Csalit szabadidőpark II. ütemre” jogcím előirányzatából bruttó 66 257 188  Ft saját forrást átcsoportosít a 15. sz. tábla I/a/6/e. sor „E.BP. Egészségügyi fejlesztés” jogcímre.

**Felelős:** polgármester

**Határidő:** előirányzat módosításra 5 nap,

rendeletmódosításra legkésőbb 2022. december 31.

(18 képviselő van jelen, 17 igen, 0 nem, 1 tartózkodás)

**A határozat végrehajtását végzi**: Építészeti Osztály vezetője

**Végrehajtás:** A határozat figyelembe vételével, a lefolytatott nyílt közbeszerzési eljáráson nyertes MEN-EN TRADE Orvosi Műszer Kereskedelmi Kft-vel adásvételi szerződést kötött az önkormányzat 2022. November 21-én, 1 db digitális mennyezeti sínes felvételi röntgen berendezésre. Szállítási határidő: szerződéskötéstől számított 2 hónap.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
320/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat csatlakozik a Polgármesterek Európai Szövetségéhez, elfogadja a Polgármesterek Európai Szövetsége kötelezettségvállalási dokumentumában foglaltakat, egyúttal felhatalmazza a Polgármestert annak aláírására.

**Felelős:** Polgármester

**Határidő:** 60 nap

(17 képviselő van jelen, 17 igen, egyhangú)

**A határozat végrehajtását végzi**: Polgármesteri koordinátor

**Végrehajtás:** A Polgármesterek Európai Szövetségéhez történő csatlakozás a SECAP jóváhagyás miatt csúszott, ezértkérjük a határozat végrehajtására adott határidő meghosszabbítását 2023. február 28-ig.

**Budapest Főváros II. ker. Önkormányzat
322/2022.(IX.29.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet mellékletében meghatározott 17-es számú, felnőtteket ellátó fogorvosi körzet ellátására a "STOFI-DENT" Fogorvosi Szolgáltató Betéti Társasággal (székhelye: 1026 Budapest, Gyergyó utca 8. 1. em. 3., cégjegyzékszáma: 01-06-762117, adószáma: 21883185-1-41, képviseletében eljár: dr. Udvardiné dr. Erdős Judit ügyvezető) 2023. január 1. napjától 2027. december 31. napjáig tartó határozott időtartamra, - a határozat mellékletében foglalt, a későbbiekben személyes adatokkal és a szükséges technikai pontosításokkal kiegészített - feladat-ellátási szerződést megköti.

A Képviselő-testület felkéri a polgármestert a személyes adatokkal és a szükséges technikai pontosításokkal kiegészített feladat-ellátási szerződés aláírására.

**Felelős:** polgármester

**Határidő:** 2022. december 31.

(16 képviselő van jelen, 16 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A feladat-ellátási szerződés 2022.11.09-én aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
324/2022.(IX.29.) képviselő-testületi határozata**

A Képviselő-testület úgy dönt, hogy a II. Kerületi Sport és Szabadidősport Nonprofit Kft. 2022. évi működéséhez 50 000 000 Ft kiegészítő forrást átcsoportosít a Budapest Főváros II. Kerületi Önkormányzat 2022. évi költségvetéséről szóló 2/2022.(II.25) önkormányzati rendelet 16. sz. tábla I/9. sor „*Sport Kft. részére biztosított általános tartalék”* jogcím előirányzatából a rendelet 9. sz. tábla II./c/2. sor „II. *Kerületi Sport és Szabadidősport Nonprofit Kft. műk.tám.”* jogcímre.

**Felelős:** polgármester

**Határidő:** előirányzat és megállapodás módosításra legkésőbb 2022. október 5. rendelet módosításra legkésőbb 2022. december 31. napjáig

(18 képviselő van jelen, 17 igen, 0 nem, 1 tartózkodás)

**Budapest Főváros II. ker. Önkormányzat
325/2022.(IX.29.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat 100 %-os tulajdonában álló II. Kerületi Sport és Szabadidősport Nonprofit Kft. (Cg.: 01-09-202717; adószám: 25149724-2-41; székhely: 1024 Budapest, Mechwart liget 1.) részére 2020. évben biztosított 235 014 945 Ft kamatmentes, visszatérítendő felhalmozási célú támogatás visszafizetésének ütemezését és ezzel együtt 374/2021.(X.28.) képviselő-testületi határozatát az alábbiak szerint módosítja:

2022. október 30-ig 15 014 945 Ft

2023. október 30-ig 25 000 000 Ft

2024. október 30-ig 30 000 000 Ft

2025. október 30-ig 35 000 000 Ft

2026. október 30-ig 40 000 000 Ft

2027. október 30-ig 45 000 000 Ft

2028. október 30-ig 45 000 000 Ft

A Képviselő-testület felkéri a polgármestert a határozat melléklete szerinti felhalmozási célú visszatérítendő támogatási megállapodás 2. számú módosításának az aláírására.

**Felelős:** polgármester

**Határidő:** megállapodás aláírására legkésőbb 2022. október 15.

 2022. évi költségvetési rendelet módosítására legkésőbb 2022. december 31.

(18 képviselő van jelen, 17 igen, 0 nem, 1 tartózkodás)

**A 324-325. számú határozatok végrehajtását végzi**: Alpolgármesteri referens

**Végrehajtás:** Az előirányzat átcsoportosítás 09-58/2022. számon megtörtént, a 2022. évi költségvetési rendelet a 32/2022. (XI.18.) módosításával átvezetésre került. A felhalmozási célú visszatérítendő támogatásról szóló megállapodás módosítása 2022. október 11-én aláírásra került. Ezt követően a II. Kerületi Sport és Szabadidősport Nonprofit Kft. 2022. október 27-i értéknappal a 2022. évi 15 014 945 Ft visszafizetési kötelezettségének eleget tett.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat
326/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2027. szeptember 30.** napjáig tartó határozott időre **bérbe adja Vasvári László és Vasvári Enikő** részére a Budapest II. kerület 14799/0/A/48 helyrajzi szám alatt nyilvántartott, Budapest II. kerület **Lajos u. 18-20. III. 7.** szám alatti 1 szobás, 38 m2 alapterületű **lakást.**

A lakásbérleti szerződés megkötésének feltétele, hogy Vasvári László és Vasvári Enikő csatolják a saját nevükre kötött, a lakásbérleti szerződés időtartamára szóló lakás-előtakarékossági szerződést.

A lakásbérleti szerződés megkötése esetén a bérlőtársak az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat kötelesek fizetni. Vasvári László és Vasvári Enikő a lakásbérleti szerződés megkötése előtt három havi bérleti díjnak megfelelő összegű óvadék fizetésére kötelesek.

A Képviselő-testület úgy dönt, amennyiben Vasvári László és Vasvári Enikő jelen határozatról szóló értesítés kézhezvételétől számított 30 napon belül nem kötik meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Vasvári Lászlóval és Vasvári Enikővel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2022. december 31.

(17 képviselő van jelen, 17 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a 2022. október 6. napján kelt levélben tájékoztatta Vasvári Lászlót és Vasvári Enikőt a képviselő-testületi döntés tartalmáról. A kijelölt bérlőtársak benyújtották a bérleti szerződés időtartamára kötött lakás-előtakarékossági szerződést, majd 2022. október 26. napján aláírták a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
335/2022.(X.13.) képviselő-testületi határozata**

A Képviselő-testület úgy dönt, hogy felhatalmazza a Polgármestert a Budapest Főváros II. Kerületi Önkormányzat és a Rózsadomb Polgárőr és Önkéntes Tűzoltó Egyesülettel létrejövő – jelen határozat mellékletét képező – Együttműködési Megállapodás aláírására.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**A határozat végrehajtását végzi:** Polgármesteri titkárságvezető

**Végrehajtás:** A Képviselő-testület döntését követően Őrsi Gergely, Budapest Főváros II. Kerületi Önkormányzat polgármestere és Rozsos Zsolt, a Rózsadomb Polgárőr és Önkéntes Tűzoltó Egyesület vezetője – a 335/2022.(X.13.) képviselő-testületi határozat mellékletét képező – Együttműködési Megállapodást 2022. év november 25-én együttesen aláírta.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
354/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros Önkormányzata és Budapest Főváros II. Kerületi Önkormányzat között a **Budapest II. kerület belterület 12016/2 hrsz-ú**, kivett bölcsőde megnevezésű, 3893 m2 földterületű, természetben **Pasaréti út 41.** szám alatt található ingatlanra 2017. augusztus 17. napján kötött Haszonkölcsön szerződést az előterjesztés 3. melléklete szerint módosítja és felhatalmazza a Polgármestert annak az aláírására.

**Felelős:** Polgármester

**Határidő:** 2022. november 30.

(18 képviselő van jelen, 13 igen, 0 nem, 5 tartózkodás)

**Budapest Főváros II. ker. Önkormányzat
355/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros Önkormányzata és Budapest Főváros II. Kerületi Önkormányzat között a **Budapest II. kerület belterület 15759/6 hrsz-ú**, kivett orvosi rendelő megnevezésű, 1967 m2 területű, az ingatlan nyilvántartás-szerint 1020 Budapest II. kerület Pitypang u., természetben **Csatárka u. 51.** szám alatt található ingatlanra 2017. augusztus 17. napján kötött Haszonkölcsön szerződést az előterjesztés 4. melléklete szerint módosítja és felhatalmazza a Polgármestert annak az aláírására.

**Felelős:** Polgármester

**Határidő:** 2022. november 30.

(18 képviselő van jelen, 13 igen, 0 nem, 5 tartózkodás)

**Budapest Főváros II. ker. Önkormányzat
356/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros Önkormányzata és Budapest Főváros II. Kerületi Önkormányzat között a **Budapest II. kerület belterület 54555 hrsz-ú**, kivett orvosi rendelő megnevezésű, 5655 m2 területű, az ingatlan nyilvántartás-szerint 1020 Budapest II. kerület Szabadság u. 26., valóságban **Községház u. 12.** szám alatt található ingatlanra 2017. augusztus 17. napján kötött Haszonkölcsön szerződést az előterjesztés 5. melléklete szerint módosítja és felhatalmazza a Polgármestert annak az aláírására.

**Felelős:** Polgármester

**Határidő:** 2022. november 30.

(18 képviselő van jelen, 13 igen, 0 nem, 5 tartózkodás)

**A 354-355-356. számú határozatok végrehajtását végzi**: Jegyzői Igazgató

**Végrehajtás:** A Haszonkölcsön szerződések 2022. december 19. napján aláírásra kerültek.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat
357/2022.(X.27.) képviselő-testületi határozata**

A Képviselő-testület úgy dönt, hogy a **2022. évi, a II. kerület közigazgatási területén található védett építészeti értékek felújítására kiírt pályázat keretéből** a mellékletben szereplő **7 ingatlan pályázatát támogatja.**

A Társasházaknak vissza nem térítendő támogatásként a tervezett **99 819 647 Ft összköltség** alapján **47 909 824 Ft támogatást** biztosít a határozat melléklete szerint.

**Felelős**: Polgármester

**Határidő**: 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A nyertes pályázatok közös képviselőivel a Támogatási megállapodások az alábbiak szerint megkötésre kerültek:

|  |  |  |
| --- | --- | --- |
| Margit körút 7. | Hrsz.: 13388 | 2022.12.13 |
| Margit körút 51-53. | Hrsz.: 13284 | 2022.12.05 |
| Margit körút 54. | Hrsz.: 13684 | 2022.11.28 |
| Nyúl utca 5. | Hrsz.: 13075 | 2022.12.14 |
| Széher út 24/B | Hrsz.: 11018/10 | 2022.12.13 |
| Török utca 10. | Hrsz.: 13439 | 2022.11.28 |
| Vadrózsa utca 7. | Hrsz.: 12277/6 | 2022.12.05 |

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat
360/2022.(X.27.) képviselő-testületi határozata**

A Képviselő-testület úgy dönt, hogy a Magyar Labdarúgó Szövetséggel kötött Együttműködési megállapodás alapján a Panoráma Sportközpont öltözőépületének felújítása, korszerűsítése és bővítése megvalósítására 10 % önrész biztosításához a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet *16. tábla II./b/17. Pályázati önrész* előirányzat terhére 37.327.000.- Ft-ot átcsoportosít *a rendelet 11. Egyéb felhalmozási célú támogatások* táblába.

**Felelős:** Polgármester

**Határidő:** előirányzat módosításra 15 nap,

rendelet módosításra legkésőbb 2022. december 31.

(19 képviselő van jelen, 19 igen, egyhangú)

**A határozat végrehajtását végzi**: Gazdasági Igazgató

**Végrehajtás:** A határozat az MLSZ által végzendő Panoráma Sportközpont öltöző felújításához biztosítandó 10 % önrész megfizetése érdekében a Pályázati önrész tartalékból az Egyéb felhalmozási célú támogatásokhoz rendelt 37.327.000 Ft átcsoportosítást. Az előirányzat átcsoportosításra 2022. november hónapban sor került, az EIM-11-10/2022. számú dokumentum alapján. Így ez a 2022. évi rendeleti táblában már az elrendelteknek megfelelően szerepel. A támogatás kifizetése 2022. november hónapban megtörtént.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat
362/2022.(X.27.) képviselő-testületi határozata**

A Képviselő-testület úgy dönt, hogy ***jelenleg*** ***nem értékesíti*** a Budapest Főváros II. Kerületi Önkormányzat kizárólagos tulajdonában álló **Budapest, II. kerület 13733/0/A/10 hrsz.** alatt nyilvántartásba vett, természetben a **1027** **Budapest, Erőd utca 9. III. emelet 8.** számalatt található 73 m2 alapterületű, két egész és egy fél szobás lakást ***Oromszegi Tímea bérlő részére.***

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A Vagyonhasznosítási és Ingatlan-nyilvántartási Osztály 2022. november 3. napján kelt XI/24-12/2022 számú tájékoztató levelében Oromszegi Tímea meghatalmazott ügyvédje, dr. Gatter László részére megküldte a 362/2022.(X.27.) képviselő-testületi határozatot, és tájékoztatta, hogy jelenleg nem kerül értékesítésre Oromszegi Tímea bérlő részére a bérelt önkormányzati ingatlan.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
363/2022.(X.27.) képviselő-testületi határozata**

A **Képviselő-testület úgy dönt**, hogy a **1026 Budapest, Szilágyi Erzsébet fasor 89. I. emelet 1.** (helyrajzi szám: **11510/19/A/6**) szám alatti **lakás** 14/16 tulajdoni hányadának tekintetében 100.000.000,- Ft vételáron a Hewy Fövenyessy Réka Judit és Horváth Ádám Zsolt mint eladók, valamint Janakakisz Dimitrioszné, mint vevő között 2022. szeptember 6. napján létrejött, valamint a **1026 Budapest, Szilágyi Erzsébet fasor 89.**”felülvizsgálat alatt” (helyrajzi szám: **11510/19/A/8**) szám alatti **padlástéri helyiség** 210/828 tulajdoni hányadának tekintetében 11.000.000,- Ft vételáron a **Horváth Ádám Zsolt** mint eladó, valamint **Janakakisz Dimitrioszné,** mint vevő között 2022. szeptember 6. napján létrejött adásvételi szerződések alapján a **Budapest Főváros II. Kerületi Önkormányzat a dologösszesség egészére vonatkozóan az elővásárlási jogával nem él.**

Felelős: Polgármester

Határidő: 2022. december 31.

(17 képviselő van jelen, 17 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** Az ügyfelek jogi képviselőjét 2022. november 2-án tájékoztató levélben értesítettük a 363/2022. (X.27.) Képviselő-testületi határozatról, amelyet előzetesen tárgyalt a Gazdasági és Tulajdonosi Bizottság. (a határozat száma: 318/2022. (X.24.) GTB határozat). A jogi képviselő a levelet 2022. november 10-én vette át.

**Kérjük a határozat végrehajtásáról szóló beszámoló elfogadását!**

**Budapest Főváros II. ker. Önkormányzat
367/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat Egészségügyi Szolgálata számára 1 fő gyógytornász létszámbővítéshez hozzájárul és így az Egészségügyi Szolgálat engedélyezett létszámkeretét 306 főben állapítja meg.

A Képviselő-testület felkéri a polgármestert, hogy a határozat végrehajtása érdekében a szükséges intézkedést tegye meg.

**Felelős:** polgármester

**Határidő:** létszámkeretre: 2022. október 1.

A költségvetési rendelet legközelebbi felülvizsgálatáig: legkésőbb 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** Az Egészségügyi Szolgálat 2022. október 1-től egy fő gyógytornászt alkalmazott a Községház utcai telephelyén.

**Kérjük a határozat végrehajtásáról szóló beszámoló elfogadását!**

**Budapest Főváros II. ker. Önkormányzat
368/2022.(X.27.) képviselő-testületi határozata**

A Képviselő-testület úgy dönt, hogy létrehozza a II. kerület Ifjúságügyi Tanácsát (a továbbiakban: Tanács) az alábbi mandátummal és hatáskörrel:

**A Tanács mandátuma**

A Tanács mandátuma határozatlan időtartamra, a Képviselő-testület általi esetleges megszüntetéséig szól.

**A Tanács hatásköre**

* A kerületben élő fiatalok információval való ellátása, az érintettek közötti kommunikáció elősegítése.
* Közreműködés a fiatalokat érintő programok, rendezvények, események megszervezésében.
* Javaslattételi lehetőség a kerületi, ifjúsági ügyekkel (is) foglalkozó civil szervezetek támogatására vonatkozóan.
* Kapcsolattartás a kerületben működő, ifjúsági ügyekkel (is) foglalkozó civil szervezetekkel.
* Mindazon tervezetek, javaslatok, dokumentumok véleményezése, amelyekkel kapcsolatban a Polgármester vagy a Képviselő-testület a véleményét kikéri.Egy olyan állandó fórumként való működés, ahol a különböző szakterületek együtt dolgozhatnak, kapcsolódási pontokat találhatnak. Fontos küldetése az alulról jövő kezdeményezések önkormányzati döntéshozatalba történő becsatornázása is, hogy maguk az érintettek mondhassák el mind a problémákat, mind pedig azt, hogy milyen, a fiatalokat (is) érintő fejlesztéseket javasolnak a Kerületben.

**Felelős:** Polgármester

**Határidő:** 2022. december 31.

(18 képviselő van jelen, 17 igen, 0 nem, 1 tartózkodás)

**Budapest Főváros II. ker. Önkormányzat
369/2022.(X.27.) képviselő-testületi határozata**

A Képviselő-testület 2022. december 31-ig dönt a II. kerület Ifjúságügyi Tanácsának tagjairól.

(19 képviselő van jelen, 19 igen, egyhangú)

**A 368-369. számú határozatok végrehajtását végzi**: Alpolgármester

**Végrehajtás:** A Tanács tagjairól a 2022. december 15. napján megtartott ülésén döntött a Képviselő-testület.

**Kérjük a határozatok végrehajtásáról szóló beszámoló elfogadását!**

**Budapest Főváros II. ker. Önkormányzat
370/2022.(X.27.) képviselő-testületi határozata**

A Képviselő-testület úgy dönt, hogy 2022. évben „A Gyermekekért Díj” kitüntetettje:

**Bereczkiné Bodnár Klára, az Otthon Segítünk Alapítvány koordinátora.**

A Képviselő-testület felkéri a polgármestert a szükséges intézkedések megtételére.

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A Gyermekekért díjat a díjazott részére Polgármester úr a 2022. november 15-én megrendezett ünnepségen adta át.

**Kérjük a határozat végrehajtásáról szóló beszámoló elfogadását!**

**Budapest Főváros II. ker. Önkormányzat
371/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2027. szeptember 30.** napjáig szóló határozott időre adja bérbe **Kada Anna Mária** részére az ingatlan-nyilvántartásban a Budapest belterület II. kerület 13646/0/A/18 hrsz alatt nyilvántartott, természetben a **1027** **Budapest II. kerület Kapás u. 47. V. em 17.** szám alatti, 1 szobás, komfortos, 27 m2 alapterületű lakást.

Kada Anna Mária **piaci alapú lakbér** fizetésére köteles, amelynek összege *az Önkormányzat tulajdonában álló lakások béréről szóló 51/1995.(XII.18.) önkormányzati rendelet* 3/C. § (3) bek. a) pontja alapján értelmében 620,- Ft/hó/m2.

A Képviselő-testület továbbá úgy dönt, hogy amennyiben Kada Anna Mária a lakásbérleti szerződést a képviselő-testületi határozatról szóló értesítés kézhezvételétől számított **30 napon** belül nem köti meg, a határozat a bérbeadás tekintetében hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat jogi eljárást indít a használóval és a lakásba bejelentkezett személyekkel szemben a lakás kiürítése és az esetlegesen fennálló lakáshasználati- és különszolgáltatási díjtartozás, valamint járulékai megfizetése iránt.

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás**: A Vagyonhasznosítási és Ingatlan-nyilvántartási Kada Anna Máriát a Képviselő-testületi határozat tartalmáról a 2022. november 8. napján kelt V/196-9/2022 számú levélben kiértesítette. Az értesítő levelet Kada Anna Mária 2022. november 14. napján átvette, majd 2022. november 23. napján megkötötte a lakásbérleti szerződést az Önkormányzattal a 1027 Budapest II. kerület Kapás u. 47. V. em. 17. szám alatti, 1 szobás, komfortos, 27 m2 alapterületű lakásra.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
372/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2024. június 30.** napjáig szóló határozott időre adja bérbe **Papp Anikó Ágnes** részére az ingatlan-nyilvántartásban a Budapest belterület II. kerület 11597/0/A/7 hrsz alatt nyilvántartott, természetben a **1026** **Budapest II. kerület Hidász u. 15. mfszt. 4.** szám alatti, 1 szobás (természetben 1 + félszobás), összkomfortos, 42 m2 alapterületű lakást.

Papp Anikó Ágnes *az Önkormányzat tulajdonában álló lakások béréről szóló 51/1995.(XII.18.)* önkormányzati rendelet 3/A. § (1) bekezdése alapján szociális helyzet alapján megállapított lakbér fizetésére jogosult.

*Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló* 34/2004. (X. 13.) önk. rendelet 26/A. § (1) bekezdése értelmében Papp Anikó Ágnes 3 havi bérleti díjnak megfelelő óvadék fizetésére nem köteles.

A lakásbérleti szerződés megkötésének feltétele, hogy Papp Anikó Ágnes az aktuálisan fennálló lakásdíj tartozását és késedelmi kamattartozását kiegyenlítse az Önkormányzat felé.

A lakásbérleti szerződés megkötésének további feltétele, hogy Papp Anikó Ágnes az ingatlantulajdon fennállásáról szóló hatósági bizonyítvánnyal igazolja, hogy Magyarország területén nem áll tulajdonában beköltözhető lakóingatlan.

A Képviselő-testület továbbá úgy dönt, hogy amennyiben Papp Anikó Ágnes a lakásbérleti szerződést a képviselő-testületi határozatról szóló értesítés kézhezvételétől számított **30 napon** belül nem köti meg, a határozat a bérbeadás tekintetében hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat jogi eljárást indít a használóval és a lakásba bejelentkezett személlyel szemben a lakás kiürítése és az esetlegesen fennálló lakáshasználati és különszolgáltatási díjtartozás, valamint járulékai megfizetése iránt.

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

 **Végrehajtás**: A Vagyonhasznosítási és Ingatlan-nyilvántartási Papp Anikó Ágnest a Képviselő-testületi határozat tartalmáról a 2022. november 9. napján kelt V/150-14/2022 számú levélben kiértesítette. Az értesítő levelet Papp Anikó Ágnes 2022. november 28. napján személyesen vette át a Vagyonhasznosítási és Ingatlan-nyilvántartási Osztályon. Ezt megelőzően 2022. november 14. napján a Lechner Tudásközpont Nonprofit Korlátolt Felelősségű Társaság által 2022. november 7. napján kiállított hatósági bizonyítvánnyal igazolta, hogy magyarországi ingatlantulajdonnal nem rendelkezik. A lakásra 2022. október 6. napján még fennálló lejárt 38.222,- Ft tőke- és 811,- Ft kamattartozását időközben rendezte, a II. Kerületi Városfejlesztő Zrt. által 2022. november 28. napján lekért egyenleg-részletező szerint Papp Anikó Ágnes lakásdíj- és késedelmi kamattartozása egyaránt 0,- Ft. Mivel Papp Anikó Ágnes a 372/2022.(X.27.) képviselő-testületi határozatban foglaltaknak maradéktalanul eleget tett, az Önkormányzat 2022. november 28. napján lakásbérleti szerződést kötött vele az 1026 Budapest II. kerület Hidász u. 15. mfszt. 4. szám alatti, 1 szobás (természetben 1 + félszobás) összkomfortos, 42 m2 alapterületű lakásra.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
373/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **öt év határozott időre** **bérbe adja Kalló Zoltán** részére a Budapest II. kerület 13051/1/A/3 helyrajzi szám alatt nyilvántartott, Budapest II. kerület **Szilágyi E. fsr. 35.** **fsz. 1.** szám alatti 2 szobás, 58 m2 alapterületű **lakást.**

A Képviselő-testület továbbá úgy dönt, amennyiben Kalló Zoltán jelen határozatról szóló értesítés kézhezvételétől számított 30 napon belül nem köti meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Kalló Zoltánnal, valamint a lakásban vele együtt élő személyekkel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás**: A Vagyonhasznosítási és Ingatlan-nyilvántartási Osztály a 2022. november 16. napján kelt levélben tájékoztatta Kalló Zoltánt a képviselő-testületi döntés tartalmáról. Kalló Zoltán a képviselő-testületi döntésben megjelölt határidőn belül, 2022. december 7. napján megkötötte a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
391/2022.(XI.24.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet háziorvosi ellátási körzetekre vonatkozó mellékletében meghatározott 25-ös számú felnőtteket ellátó háziorvosi körzet praxisjogának megszerzőjeként **Dr. Terebessy Andrást** **elfogadja.**

**Felelős:** polgármester

**Határidő:** 2022. december 31.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály

**Végrehajtás**: Dr. Terebessy Andrást a Képviselő-testület elfogadta a 25-ös háziorvosi praxis megszerzőjeként. A házorvossal elkezdtük a praxisjog megszerzéséhez kapcsolódó ügyintézést, előszerződés aláírásra került 2022.12.19-én.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
403/2022.(XII.15.) képviselő-testületi határozata**

A Képviselő-testület úgy dönt, hogy a Budapest II. Kerületi Közbiztonsági Alapítvány felhalmozási célú támogatására 2 000 000 Ft előirányzatot átcsoportosít a 2022. évi költségvetéséről szóló 2/2022. (II.25.) önkormányzati rendelet 16. sz. tábla II/b/4. sor. „Fejlesztések” jogcím előirányzatból a 11. sz. tábla II/c pont alá „Budapest II. Kerületi Közbiztonsági Alapítvány támogatása” új jogcímre.

 **Felelős:** polgármester

 **Határidő:** előirányzat módosításra és támogatási szerződés megkötésére 5 nap, rendelet módosítására legkésőbb 2022. december 31-i hatállyal

(20 képviselő van jelen, 19 igen, 0 nem, 1 tartózkodás)

**A határozat végrehajtását végzi**: Alpolgármesteri referens

**Végrehajtás:** Az előirányzat módosítás 12-26/2022. számon megtörtént. A Képviselő-testület döntése alapján az alapítvánnyal a támogatási szerződés 2022. december 19-i dátummal, Z1021026/2022. nyilvántartási számon aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
404/2022.(XII.15.) képviselő-testületi határozata**

A Képviselő-testület úgy dönt, hogy polgármesteri döntés nyomán a Pesthidegkút Német Nemzetiségi Alapítvány (székhelye: 1028 Budapest, Gazda utca 20. adószáma: 19662941-1-41) részére a 2022. december 27-ére tervezett, a [Gercsepusztai Boldogasszony Templom](https://pesthidegkutiplebania.hu/index.php/templomaink/gercse-boldogasszony-templom)nál megrendezendő „Élő Betlehemi Játékok” előadás megrendezéséhez a 200 000 Ft összegű támogatás átadását jóváhagyja.

 **Felelős:** Polgármester

 **Határidő:** támogatási szerződés megkötésére 5 nap

(20 képviselő van jelen, 20 igen, egyhangú)

**A határozat végrehajtását végzi**: Polgármesteri Titkárság vezetője

**Végrehajtás:** A Képviselő-testület döntését követően a Pesthidegkút Német Nemzetiségi Alapítvány az „Élő Betlehemi Játékok” előadás megrendezéséhez a számukra megítélt 200 000 Ft összegű támogatás a polgármesteri keret terhére folyósításra került. A Pesthidegkút Német Nemzetiségi Alapítvány a kapott támogatásról a jogszabályokban előírt módon 2023. január 11-én elszámolt.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
408/2022.(XII.15.) képviselő-testületi határozata**

A Budapest Főváros II. Kerületi Önkormányzat 2018-2023. időszakra vonatkozóan a Budapest Főváros II. Kerületi Önkormányzat Képviselő-testületének 290/2018. (XII.18.) számú határozatával elfogadott Helyi Esélyegyenlőségi Programjának áttekintéséről szóló – a határozat melléklete szerinti - beszámolót és az Intézkedési Tervet a szükséges technikai módosításokkal elfogadja.

Felelős: Polgármester

Határidő: 2022. december 31.

(19 képviselő van jelen, 19 igen, egyhangú)

**A határozat végrehajtását végzi**: Esélyegyenlőségi referens

**Végrehajtás:** Az elfogadott „Helyi Esélyegyenlőségi Program áttekintése” dokumentum jogszabályi kötelezettségnek megfelelően feltöltésre került a honlapunkra és a Társadalmi Esélyteremtési Főigazgatóság által üzemeltetett honlapra is, továbbá az érintettek részére 2022. december 21-én megküldésre került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
413/2022.(XII.15.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a BUDÉP Budai Épületfenntartó Korlátolt Felelősségű Társaság (székhelye: 1027 Budapest, Frankel Leó út 5., Cg. 01-09-261965, képviseli: dr. Fábián Árpád László ügyvezető) között 1994. július 5. napján létrejött és 1997. január 27., 2004. augusztus 4., 2012. június 22., 2012. június 26., 2013. március 8., 2014. július 10., 2014. december 23., 2015. május 29. napján, 2016. január 5. napján, 2016. június 30. napján, 2016. december 23. napján, 2017. június 30. napján, 2017. december 20., 2018. június 26. napján, 2018. december 21. napján, 2019. június 28., 2019. december 30., valamint 2020. december 18. valamint 2021. december 16. napján módosított szerződést a jelen határozat melléklete szerint módosítja.

**Felelős:** Polgármester

**Határidő:** szerződés módosítás aláírására legkésőbb

2022. december 31.

(19 képviselő van jelen, 18 igen, 0 nem, 1 tartózkodás)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás**: 2022. december 22. nappal aláírásra került a szerződés.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat
431/2022.(XII.15.) képviselő-testületi határozata**

A Képviselő-testület úgy dönt, hogy a II. kerület Ifjúságügyi Tanács (a továbbiakban: Tanács) tagjainak összetételéről az alábbiak szerint dönt:

*A Tanács tagjai*

* A helyi ifjúságügyekért felelős alpolgármester, mint a városvezetés részéről delegált tag, aki egyben a Tanács elnöke.
* A Közoktatási, Közművelődési, Sport, Egészségügyi, Szociális és Lakásügyi Bizottság elnöke, mint a Polgármester által felkért tag.
* A Kerületfejlesztési Bizottság elnöke, mint a Polgármester által felkért tag.
* A Településüzemeltetési, Környezetvédelmi és Közbiztonsági Bizottság részéről 1 fő, mint a Polgármester által felkért tag.
* A Pesthidegkút Városrészi Önkormányzat részéről 1 fő, mint a Polgármester által felkért tag.
* A Polgármesteri Hivatal Humánszolgáltatási Igazgatósága részéről 1 fő, mint a Polgármester által felkért szakértő tag.
* A II. kerületi Család- és Gyermekjóléti Központ részéről 2 fő, mint a Polgármester által felkért szakértő tagok.
* 6 főII. kerületben élő 18 és 24 év közötti fiatal, mint a Felhívásra jelentkező és a Polgármester által felkért civil tagok.
* II. kerületben működő diákönkormányzatok által delegált legalább 1 fő, de legfeljebb 3 fő 14 és 18 év közötti gyermek, mint a Polgármester által felkért civil tagok.

A Tanács tagjai munkájukat *díjazás nélkül* végzik.

**Felelős:** Polgármester

**Határidő:** 2022. december 31.

(19 képviselő van jelen, 19 igen, egyhangú)

**A határozat végrehajtását végzi**: Alpolgármester

**Végrehajtás:** A tanácsba jelenleg várjuk a diákönkormányzatok delegáltjait. Az iskolákkal hivatalosan a tankerületen keresztül tudunk kommunikálni, így ennek érdekében felvettük a kapcsolatot tankerületi igazgató asszonnyal, hogy a segítségét kérjük ebben. Bízunk a mihamarabbi válaszban, hogy a testület még most januárban meg tudja kezdeni munkáját.

**A határozat végrehajtási határidejének meghosszabbítását kérjük 2023. június 30. napjáig.**

**H a t á r o z a t i j a v a s l a t**

A Képviselő-testület a

* **391/2020.,**
* **220,298,308/2021.,**
* **174,242,280,282,302,307,314,315,316,322,324,325,326,335,354,355,356,357,360,362,363, 367,368,369,370,371,372,373,391,403,404,408,413 /2022.**

határozatok végrehajtásáról szóló beszámolót elfogadja,

és a

* **431/2021.** határozat végrehajtási idejét 2023. március 31. napjáig meghosszabbítja,
* **18/2022.** határozat végrehajtási idejét 2023. június 30. napjáig meghosszabbítja,
* **83/2022.** határozat végrehajtási idejét 2023. július 31. napjáig meghosszabbítja
* **244/2022.** határozat végrehajtási idejét 2023. július 31. napjáig meghosszabbítja,
* **304/2022.** határozat végrehajtási idejét 2023. február 28. napjáig meghosszabbítja,
* **309-310/2022.** határozatok végrehajtási idejét 2023. december 31. napjáig meghosszabbítja**,**
* **320/2022.,** határozat végrehajtási idejét 2023. február 28. napjáig meghosszabbítja és a
* **431/2022.** határozat végrehajtási határidejét 2023. június 30. napjáig meghosszabbítja**.**

**Felelős:** Polgármester

**Határidő:** azonnal

**Budapest, 2023. január 20.**

**Örsi Gergely**

 **Polgármester**